มีอาการเป็นโรคกระเพราะรุนแรง สามารถกินกาวิสค่อนเพื่อช่วยบรรเทาได้ไหมคับ
สวัสดีค่ะ โรคกระเพาะอาหารอักเสบ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือถ้ามีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะ อาการเช่น ปวดท้อง รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารการรักษาเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม การรับประทานยากาวิสค่อนเป็นเหมือนยาเคลือบกระเพาะเพื่อลดการระคายเคืองของกระเพาะจากกรด ซึ่งสามารถรับประทานเพื่อบรรเทาอาการได้ แต่ถ้าเป็นแบบรุนแรง แนะนำว่าควรพบแพทย์เพื่อตรวจและรับยาลดการสร้างกรดในกระเพาะโดยตรง จะช่วยได้มากกว่าค่ะ